### 11.    Beslutning om frigivelse af midler til oprensning af Houget og lystbådehavnen ved [adresse]

**Åbent**

Sagsnr.: 326-2017-7819        J.nr.: 08.02.05           Dokumentnr.:
326-2017-52551

**Sagstype**

Beslutning.

**Resume og sagens baggrund**

Kommunalbestyrelsen har i budget 2017 afsat 1 mio. kr. til
oprensning af Houget sejlrende og lystbådehavnen ved [adresse]. På
investeringsoversigten for 2017 er der afsat et rådighedsbeløb på 1 mio. kr.
til oprensning af Houget sejlrende og lystbådehavnen ved [adresse]. Der søges
om frigivelse af 0,1 mio. kr. af rådighedsbeløbet på 1 mio. kr. til projekt og
indledende undersøgelser.

**Indstillinger**

Direktøren indstiller, at der gives anlægsbevilling på 0,1
mio. kr., til udarbejdelse af projekt og gennemførelse af de nødvendige
undersøgelser, finansieret af det afsatte rådighedsbeløb.

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

Oprensning af havne og sejlrender skal ske med mellemrum.
Når materiale aflejres vil der ikke længere være de vanddybder, der er opnået
via uddybning. Oprensning forudsætter tilladelse til at lægge materialerne et
andet sted, en såkaldt klaptilladelse. Oprensning må ikke forveksles med
uddybning, som kræver en særskilt tilladelse.

I det konkrete projekt kan det vise sig, at der skal ske
oprensning, uddybning og reparationer på selve havneanlægget. Endvidere skal
der tages prøver af det materiale der fjernes og søges klappet andet sted. Det
tekniske område er i dialog med brugerne af havnen, med henblik på at få afklaret
projektets omfang og indhold.

Det tekniske område anbefaler derfor, at der gives en
anlægsbevilling på 0,1 mio. kr. til udarbejdelse af projekt, gennemførelse af
de nødvendige undersøgelser og indhentning af de nødvendige tilladelser.

**Økonomiske konsekvenser**

Der er afsat et rådighedsbeløb på 1 mio. kr. i 2017 til
oprensning af Houget sejlrende og lystbådehavnen ved [adresse]. Økonomichefen
bemærker, at restrådighedsbeløbet i 2017 herefter udgør 0,9 mio. kr.

**Teknik- og Miljøudvalgets møde
den 8. juni 2017:**

Anbefales.

**Økonomiudvalgets møde den 21.
juni 2017:**

Anbefales.